L’IES Vicent Andrés Estellés participa en la XXXI Olimpíada Matemàtica
2025-07-24

Dijous passat 25 de març, se celebrava la primera fase de la XXXI Olimpíada Matemàtica de Primària i Secundària en diferents centres educatius de la Comunitat Valenciana. Es tracta d’una iniciativa per a la promoció de les matemàtiques en l’àmbit escolar que, un any més, ha organitzat la Societat d’Educació Matemàtica de la Comunitat Valenciana Al-Khwärizmi.

Ja també un any més, alumnes de l’IES Vicent Andrés Estellés de Burjassot, tutelats per les professores responsables de l’àrea, han participat en aquesta fase, la comarcal, de l’Olimpíada, gaudint de tota una jornada dedicada a les ciències matemàtiques.

La Societat Al-Khwarizmi convoca anualment aquesta Olimpíada Matemàtica per a estudiants de tercer cicle d’Educació Primària, i de Secundària Obligatòria, amb la finalitat de gaudir amb la resolució de problemes de matemàtiques. Al-Khwärizmi forma part de la Federació Espanyola de Societats de Professors de Matemàtiques (FESPM) que també al seu torn, anualment l’Olimpíada Matemàtica Nacional, a la qual arribaran tres representants valencians, seleccionats en les diferents fases anteriors.

Celebrada recentment la fase comarcal, la fase provincial tindrà lloc el 8 de maig mentre que la fase autonòmica se celebrarà el pròxim 29 de maig.